ન્યાયાધીશે જણાવ્યું કે હવે આરોપીનું નિવેદન નોંધવામાં આવશે. આપ (આરોપી) જવાબ આપવો કે નહીં તે પસંદ કરી શકો છો. રાજા અને દ્રમુક સાંસદ કનીમોજી ઉપરાંત 15 અન્યના નિવેદનો નોંધવાની તૈયારી એ જ સમયે થઇ ગઇ હતી જ્યારે અદાલતે આરોપીઓને 824 પાનાની પ્રશ્નાવલીનો એક મુસદ્દો તૈયાર કર્યો હતો. આ મુસદ્દામાં 1718 પ્રશ્નો હતા. આ દરમિયાન વિશેષ અદાલતે 2જી સ્પેક્ટ્રમ કૌભાંડની તપાસમાં સામે આવેલી એક બાબતમાં એસ્સાર સમૂહ અને લૂપ ટેલિકોમના પ્રવર્તકોના નિવેદનો પણ નોંધવાના હતા. જો કે હવે તેમના નિવેદનો 19 મેના રોજ નોંધવામાં આવશે.